**Ministru kabineta noteikumu** **"Grozījums Ministru kabineta 2011.gada 5.aprīļa noteikumos Nr.266 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" otro projektu iesniegumu atlases kārtu" projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu "Grozījumi Ministru kabineta 2011.gada 5.aprīļa noteikumos Nr.266 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" otro projektu iesniegumu atlases kārtu" projekts (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 5.aprīļa noteikumu Nr.266 "Noteikumi par darbības programmas "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" otro projektu iesniegumu atlases kārtu” (turpmāk – noteikumi Nr.266) 19.punkts nosaka avansa saņemšanas nosacījumus, kas paredz, ka avansu var saņemt, ja finansējuma saņēmējs triju mēnešu laikā pēc līguma vai vienošanās par projekta īstenošanu noslēgšanas Valsts izglītības attīstības aģentūrā (turpmāk – sadarbības iestāde) iesniedz bankas izsniegtu avansa atmaksāšanas garantiju un būvvaldes akceptētu būvprojektu tehniskā projekta stadijā, ja projekta attiecināmajās izmaksās ir iekļautas ēku būvniecības izmaksas. Tādējādi noteikumu Nr.266 19.punktā iekļautā norma attiecībā uz tehniskā projekta izstrādes un saskaņošanas termiņu dod iespēju saņemt avansu tādu 2.1.1.3.1.apakšaktivitātes "Zinātnes infrastruktūras attīstība" otrās projektu iesniegumu atlases kārtas projektu (turpmāk – projekts) īstenošanai, kuriem ir salīdzinoši augsta plānoto aktivitāšu uzsākšanas gatavība. Noteikumu Nr.266 ietvertās prasības vērtējamas kā pārāk strikts avansa izmaksas regulējums, jo:  – zinātnes infrastruktūras izveide ir tehnoloģiski sarežģīts un darbietilpīgs process, zinātnes infrastruktūras būvprojekta izstrāde un saskaņošana būvvaldē triju mēnešu laikā pēc līguma vai vienošanās par projekta īstenošanu noslēgšanas nav iespējama. Atsevišķos gadījumos zinātnes infrastruktūras būvprojekta izstrādes un saskaņošanas process būvvaldē var ilgt vairākus gadus;  – noteikumu Nr.266 4.pielikuma 1.4.apakšpunktā minētais kritērijs „Projekta iesniegumā plānoto aktivitāšu gatavība” (turpmāk – 1.4.kritērijs) nav izslēdzošs. Tas norāda, ka projektu iesniedzējiem uz projekta iesniegšanas brīdi netika izvirzīta prasība izstrādāt būvdarbu tehnisko projektu.  Lai sekmētu projekta īstenošanai nepieciešamā finansējuma piesaisti, ko nodrošina labvēlīgāki avansa saņemšanas nosacījumi, IZM ierosina noteikumu Nr.266 19.punktā izslēgt normu, kas reglamentē zinātniskās infrastruktūras būvprojekta izstrādes un saskaņošanas termiņu.  Minētie grozījumi neietekmēs citu potenciālo Eiropas Savienības fondu finansējuma saņēmēju intereses. Ievērojot, ka 1.4.kritērijs nav izslēdzošs, minētie grozījumi pēc būtības neietekmēs Eiropas Savienības fonda projekta vērtējumu atklātas projektu iesniegumu atlases ietvaros.  Labvēlīgākie avansa saņemšanas nosacījumi attiecināmi uz visiem finansējuma saņēmējiem, ar kuriem sadarbības iestāde ir noslēgusi vienošanos vai līgumu par projekta īstenošanu. Noteikumu projektā ietvertais tiesiskais regulējums neietekmē finansējuma saņēmēju līdzšinējo tiesību un pienākumu apjomu, tādējādi tiek ievērota minēto personu tiesiska paļāvība. Saistībā ar noteikumu Nr.266 grozījumiem nebūs nepieciešams veikt grozījumus esošajos līgumos un vienošanās par projektu īstenošanu. |
| 3. | Projekta izstrādē iesaistītās institūcijas | Noteikumu projektu izstrādāja Izglītības un zinātnes ministrija. Noteikumu projekta izstrādē tika iesaistītas šādas institūcijas: Valsts izglītības attīstības aģentūra, Latvijas Zinātnes padome, Latvijas Ķīmijas un farmācijas uzņēmēju asociācija u.c. |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Labuma guvēji 2.1.1.3.1.aktivitātes "Zinātnes infrastruktūras attīstība" otrās projektu iesniegumu atlases kārtas ietvaros: komersanti, zinātniskās institūcijas, zinātnē nodarbinātie darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums:  **–**sekmē struktūrfondu finansējuma apguvi, jo izdevumu deklarācijā var iekļaut avansa maksājumus, par kuriem ir saņemta kredītiestādes garantija;  – veicina zinātnes rezultātu komercializāciju un inovatīvu risinājumu ieviešanu komercdarbībā, tādējādi veicinot valsts konkurētspējas paaugstināšanu;  – samazina administratīvo un finansiālo slogu, ko radīja nepamatoti īsie tehniskā projekta izstrādes termiņi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

Anotācijas III sadaļa – Projekts šo jomu neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

Anotācijas V. un VI. sadaļa – Projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija,, sadarbības iestāde un labuma guvēji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Izglītības un zinātnes ministrijas un sadarbības iestādes funkciju ietvaros.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministre                                           I.Druviete

Vīza: valsts sekretāres vietnieks –

Nodrošinājuma un finanšu

departamenta direktors,

valsts sekretāres pienākumu izpildītājs                                                  E.Martinsons

08.05.2014 12:10

I.Švirksta,

67047882, inta.svirksta@izm.gov.lv